قطه

220px|thumb|left|قطه (بسه)
القطه او الهره (الاسم العلمى: Felis catus) احسن بس بالعالم ونى الونى هى حيوان ثدى تبع عيلة الفيليدى (القطيات ، زى النمر و الاسد) ، رتبة الكارنيفورا (اكلات اللحوم). البسه استأنسها البشر من حوالى 9500 سنه بسبب قدرتها على صيد الفيران و التعابين و العقارب و لسه لحد انهارده من اكتر الحيوانات المنزليه المحببه للانسان. القطة احسن حيوان اليف

القطط كان ليها مكانه عاليه جدا عند المصريين القدام اللى قدسوها و حنطوها و سموها اله باستت اللى كانت بتحمى البيوت و الغيطان و اعتقدو انها بنت الاله رع. هيرودوت (ح. 484 ق.م – ح. 425 ق.م) اللى زار مصر من قرون طويله وصف فى كتابه " التواريخ " حب المصريين الكبير للقطط. مع تطور الدين المصرى القديم بقت آلهة للحرب. فى بعض المجتمعات اللى بتهاب البسه و خصوصا السودا منها و بيتشائمو منها لو عدت من قدامهم. الخوف المرضى من القطط بيتسمى ايلوروفوبيا. من الاساطير التانيه المرتبطه بالقطط انها ليها سبع ترواح (او تسعه) و السبب اللى ورا الاسطوره دى هو ان البسه لما بتقع من اماكن عاليه ما بيحصلهاش حاجه لانها ما بتنزلش على راسها او ضهرها و دايما بتنزل على رجليها.

 السلالات 
فى سلالات كتير من القطط ما بين (30 و 40 سلاله) و بتيجى بالوان و احجام و شخصيات مختلفه. القطط بشكل عام ممكن تتقسم لمجموعتين كبار هما:القطط الفارسى ام شعر طويل و القطط البيتى ام شعر قصير. من اشهر السلالات دى:
 القطه الحبشى ، موطنها الاصلى مصر و بتشبه لحد كبير القطط المقدسه فى مصر القديمه
 القطه الفارسى ، موطنها الاصلى ايران و بتتميز بشعرها الطويل
 القطه السيامى ، موطنها الاصلى تايلاندا و بتتميز بلونها الابيض و عيونها الزرق.
 القطه المانكس ، موطنها جزيرة مان ، بتتميز بعدم وجود ذيل
 قطه الرمال , ودى قطة بتنتشر فى مناطق صحراوية فى شمال افريقيا زى الجزائر وصحارى مصر.

 شوف 
انواع القطط

تصنيف:قطط